PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT

asupra proiectului de lege privind respingerea  Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005

Proiectul de lege privind respingerea  Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005,  a fost transmis Comisiei cu adresa nr. PL - x 178 din 1 4  aprilie 2008.

Comisia pentru cultură, arte, mijloace de informare în masă a fost sesizată în fond, în procedură de urgenţă, cu acest  proiect de lege, spre avizare fiind transmis Comisiei pentru administraţie publică amenajarea teritoriului şi echilibru ecologic şi Comisiei juridice, de disciplină şi imunităţi. Comisia juridică, de disciplină şi imunităţi a transmis un aviz favorabil pentru proiectul de respingere a  Ordonanţei de urgenţă 7/2008.

Comisia ţinut cont de avizul favorabil al Consiliului Legislativ nr.1540 din 09.11.2007 .
Prin obiectul de reglementare şi conţinutul său, proiectul de lege face parte din  categoria legilor ordinare. 
Senatul, în calitate de primă Cameră sesizată, a respins  proiectul de Lege  privind aprobarea Ordonanţei de urgenţă a Guvernului nr. 7/2008  în şedinţa din 8 aprilie 2008.

 Proiectul de lege are ca obiect de reglementare modificarea cadrului legislativ în domeniul cinematografic, urmărind în principal procesul de descentralizare, prin trecerea sălilor şi grădinilor de spectacol cinematografic din domeniul public al statului şi administrarea Regiei Autonome de Difuzare şi Exploatare a Filmelor „România - Film”– Bucureşti, în domeniul public al autorităţilor administrativ teritoriale şi administrarea consiliilor locale, pentru o mai bună administrare, dezvoltare şi respectarea interesului cultural al comunităţilor locale. 
Proiectul de lege privind respingerea  Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005,   a fost dezbătut  în şedinţele Comisiei din datele de 1 iulie,  9, 17,  23 şi 30 septembrie 2008. 

În conformitate cu prevederile art. 54 şi art. 55 din Regulamentul Camerei Deputaţilor, republicat, din partea Guvernului, au participat la lucrările Comisiei,  d-nul Demeter Andras Istvan, secretar de stat în Ministerului Culturii şi Cultelor, domnul Vlad Păunescu, producător de film, domnul Maxim Meca, director Regia Autonomă de Distribuţie şi Exploatare a Filmelor „România - Film” – Bucureşti şi d-nul  Eugen Şerbănescu,  director al Centrului  Naţional  al Cinematografiei.
La lucrările Comisiei au fost prezenţi 19 deputaţi, din totalul de 24 de membri ai Comisiei. 

Raportul Comisiei a fost adoptat cu unanimitatea voturilor celor prezenţi în sală în momentul votului.
 Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională.
În urma dezbaterii, Comisia pentru cultură, arte, mijloace de informare în masă propune respingerea proiectului de lege privind respingerea  Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005,  şi respectiv aprobarea  Ordonanţei de urgenţă a Guvernului nr. 7/2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005, cu amendamente.    
PREŞEDINTE,


       
SECRETAR,

Cătălin MICULA

                         Dumitru AVRAM
                                   Şef Birou,                                                               Consilier,

                                   Cristina Dan                                                             Dan Kalber
I. Amendamente admise

În urma dezbaterii, Comisia propune respingerea proiectului de Lege privind respingerea Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia, respectiv aprobarea Ordonanţei de urgenţă a Guvernului nr. 7/2008  , cu următoarele amendamente:
	Nr. crt.
	Text ordonanţă de urgenţă 7/2008

Text ordonanţa guvernului 39/2005

Text legea nr. 328/2006
	Text Senat
	Amendamente  propuse de Comisie

(Autorul amendamentului)
	Motivarea amendamentelor propuse

	0
	1
	2
	3
	4

	1.
	
	Titlul legii:
LEGE privind respingerea Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia
	Titlul legii se modifică şi va avea următorul cuprins:

LEGE privind aprobarea Ordonanţei de urgenţă a Guvernului nr. 7/2008  pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia.

(Amendament propus de Comisie)
	

	2
.
	
	ARTICOL UNIC.-  Se respinge Ordonanţa de urgenţă a Guvernului nr. 7 din 13 februarie 2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia, publicată în Monitorul Oficial al României, Partea I, nr. 120 din 15 februarie 2008. 
	ARTICOL UNIC.-  Se aprobă Ordonanţa de urgenţă a Guvernului nr. 7 din 13 februarie 2008 pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia, publicată în Monitorul Oficial al României, Partea I, nr. 120 din 15 februarie 2008, cu următoarele modificări şi completări:
(Amendament propus de Comisie)
	

	3.
	Titlul ordonanţei: ORDONANŢĂ DE URGENŢĂ pentru modificarea şi completarea Ordonanţei Guvernului nr. 39/2005 privind cinematografia, precum şi pentru modificarea Legii nr. 328/2006 pentru aprobarea Ordonanţei Guvernului nr. 39/2005 privind cinematografia
	……………………………..
	Nemodificat
	

	4.
	Art. I. - Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, cu modificările şi completările ulterioare, se modifică şi se completează după cum urmează:

(text ordonanţă de urgenţă 7/2008)
	……………………………...
	Art. I.- Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, cu modificările şi completările ulterioare, se modifică şi se completează după cum urmează:

La articolul I, înaintea punctului 1 se introduc 6 noi puncte, cu următorul cuprins:
(Amendament propus de Comisie)
	Amendament de tehnică legislativă.

	5.
	Art. 3. – ……..

i) producător executiv - persoana fizică angajată de producător, care, în limita bugetului acordat de acesta, coordonează şi răspunde de realizarea efectivă a filmului în parametrii artistici, financiari şi organizatorici stabiliţi;

(LEGEA nr. 328 din 14 iulie 2006,)


	
	-  La articolul 3, litera i) se modifică şi va avea următorul cuprins:
”i) producător executiv - persoana fizică sau juridică angajată de producător, care, în limita bugetului acordat de acesta, oferă consultanţă de specialitate, colectează, prelucrează şi furnizează informaţii specifice, coordonează şi răspunde de realizarea efectivă a filmului în parametrii artistici, financiari şi organizatorici stabiliţi;”

(Amendament propus de Comisie)
	Pentru o mai completă definire.


	6.
	Art.. 13 - (1) Fondul cinematografic se constituie din următoarele surse:

a) colectarea unei contribuţii de 2% din preţul de vânzare şi/sau de închiriere al casetelor video înregistrate, al DVD -urilor sau al oricărui alt suport înregistrat, care poate fi multiplicat video sau digital, care se adaugă la preţul acestora, plătibilă de operatorul economic care face vânzarea si/sau închirierea angro; operatorii economici distribuitori angro de casete video înregistrate, DVD - uri sau orice alt suport înregistrat, care poate fi multiplicat video ori digital, sunt obligaţi să transmită Centrului Naţional al Cinematografiei lista contractelor de vânzare si/sau de închiriere încheiate, cuprinzând valoarea acestora si datele de identificare a partenerilor contractuali, prezentând şi licenţele pentru titlurile respective; în cazul filmelor clasificate în Registrul cinematografiei în categoria XXX, cu interdicţie de proiecţie publica, contribuţia este de 10%;

b) colectarea unei contribuţii de 4% din contravaloarea minutelor de publicitate contractate de posturile de televiziune publice şi private, contribuţie care se adaugă la acest preţ şi care se încasează de la agentul de publicitate, de la firma intermediară cumpărătoare a minutelor de publicitate sau de la operatorul economic cumpărător al minutelor de publicitate care este obligat să transmită Centrului Naţional al Cinematografiei lista cu contractele încheiate, cuprinzând valoarea acestora şi denumirea agenţilor vânzători;

c) colectarea unei contribuţii de 3% din preţul minutelor de publicitate vândute din spaţiul programului propriu de către societăţile de televiziune prin cablu, care au licenţa pentru producţia de programe, şi care se adaugă acestui preţ; plata contribuţiei către Fondul cinematografic se face de postul de televiziune prin cablu;

d) colectarea unei contribuţii de 3% din încasările provenite din exploatarea filmelor cinematografice, de orice gen si pe orice fel de suport, în cinematografe sau alte spaţii destinate vizionării cu public, obligaţia de plată revine exploatanţilor;

e) colectarea unei contribuţii de 1% aplicată asupra veniturilor realizate lunar de agenţii economici pentru retransmisia prin cablu, prin satelit şi prin retransmisia digitală a emisiunilor de televiziune;

f) colectarea unei contribuţii de 4% din profitul anual realizat de operatorii economici care organizează jocuri de noroc; plata se va face până la data de 31 mai a anului în curs pentru anul precedent;

(OG 39/2005)

g) 50% din veniturile obţinute din vânzarea sălilor si grădinilor de spectacol cinematografic, precum si a terenurilor aferente;

(text legea 145/2007)
h) dobânda aferentă disponibilităţilor din contul Fondului cinematografic aflat în Trezoreria Statului;

i) alte venituri dobândite in condiţiile legii.
(2) Sumele datorate pentru contribuţiile stabilite la alin. (1) lit. a)- f) reprezintă cheltuiala deductibila la calculul profitului impozabil al operatorilor economici respectivi, în conformitate cu prevederile Legii nr. 571/2003 privind Codul fiscal, cu modificările si completările ulterioare.
(3) Contribuţiile prevăzute la alin. (1) lit. a)- f) se aplica asupra încasărilor totale realizate, din care s-a dedus TVA aferentă si/sau impozitul pe spectacol, precum şi taxa de timbru cinematografic.
(4) Veniturile proprii ale Centrului Naţional al Cinematografiei se constituie din următoarele surse:
a) venituri obţinute din administrarea şi exploatarea bunurilor din patrimoniul cinematografiei naţionale, care se află în proprietatea publică sau privată a statului, conform prezentei ordonanţe;
b) venituri obţinute din închirierea si concesionarea imobilelor sau a altor bunuri aflate in administrarea sa, potrivit prezentei ordonanţe;
c) tarife pentru efectuarea operaţiunilor de clasificare şi înregistrare în cadrul Registrului cinematografiei; tarifele se stabilesc şi se actualizează periodic prin ordin al ministrului culturii şi cultelor, la propunerea directorului general al Centrului Naţional al Cinematografiei;
d) colectarea unei contribuţii de minimum 25% din venitul net realizat din cesiunea, acordată pe bază de licitaţie, atunci când este cazul, a drepturilor de difuzare si exploatare a filmelor româneşti din patrimoniul cinematografiei naţionale, cu respectarea prevederilor Legii nr. 8/1996 privind dreptul de autor si drepturile conexe, cu modificările şi completările ulterioare;
e) venituri obţinute din realizarea altor activităţi specifice, acceptarea de donaţii şi sponsorizări, precum şi orice alte venituri dobândite în condiţiile prezentei ordonanţe;

f) 5% din Fondul cinematografic, din care 3% pentru Arhiva Naţionala de Filme, in vederea conservării, restaurării şi valorificării filmelor cinematografice româneşti, şi 2% pentru cheltuielile de administrare ale Fondului cinematografic.

(OG 39/2005)
	
	-  Articolul 13, se modifică şi va avea următorul cuprins:

„Art.13. - (1) Fondul cinematografic se constituie din următoarele surse:

„a) colectarea unei contribuţii de 3 % din preţul de vânzare şi/sau de închiriere al casetelor video înregistrate, al DVD -urilor sau al oricărui suport înregistrat, care poate fi multiplicat video sau digital, care se adaugă la preţul acestora, plătibilă de operatorul economic care face vânzarea şi/sau închirierea angro; operatorii economici distribuitori angro de casete video înregistrate, DVD - uri sau orice alt suport înregistrat, care poate fi multiplicat video sau digital, sunt obligaţi să transmită Centrului Naţional al Cinematografiei lista contractelor de vânzare şi/sau de închiriere încheiate, cuprinzând valoarea acestora şi datele de identificare a partenerilor contractuali, prezentând şi licenţele pentru titlurile respective; în cazul filmelor clasificate în Registrul cinematografiei în categoria XXX, cu interdicţie de proiecţie publică, contribuţia este de 15%;”
(Amendament propus de domnul deputat Kelemen Hunor)
b) nemodificat

c) nemodificat

„d) colectarea unei contribuţii de 4 % din încasările provenite din exploatarea filmelor cinematografice, de orice gen şi pe orice fel de suport, în cinematografe sau în alte spaţii destinate vizionării cu public; obligaţia de plată revine exploatanţilor.”

(Amendament propus de domnul deputat Mihai Mălaimare)

e) nemodificat
f) nemodificat
 Se abrogă 

g) - nemodificat 

„h) colectarea lunară a unei contribuţii de 3% din preţul filmelor descărcate contra cost prin intermediul serviciilor de transmisie de date, inclusiv prin internet sau telefonie; obligaţia de a prezenta documentele care certifică sumele încasate, precum şi obligaţia de plată a contribuţiei revin persoanelor juridice care realizează aceste venituri;”
(Amendament propus de domnul deputat Radu Podgorean)

i) nemodificat

(2) nemodificat

(3) nemodificat

(4) Veniturile proprii ale Centrului Naţional al Cinematografiei se constituie din următoarele surse:
a) nemodificat
b) nemodificat

„c) tarifele pentru efectuarea operaţiunilor de clasificare şi înregistrare în cadrul Registrului cinematografiei şi costul etichetelor de clasificare pentru filmele destinate comercializării şi/sau închirierii de videograme se stabilesc şi se actualizează periodic prin ordin al ministrului culturii şi cultelor la propunerea directorului general al Centrului Naţional al Cinematografiei.”

(Amendament propus de domnul deputat Márton Árpád Francisc )

d) nemodificat

e) nemodificat

f) nemodificat
	Având în vedere că se preconizează trecerea mai multor cinematografe în administrarea autorităţilor locale şi, ca urmare, procentul de 50% obţinut din vânzarea sălilor şi grădinilor nu va mai fi, în valoare absolută, o sumă mare, se impune creşterea anumitor contribuţii care se varsă la Fond.

Litera g) se abrogă implicit. ca urmarea a conţinutului noului Articol II. 
Litera h) nemodificat  devine lit. g)

Exploatarea filmelor prin transfer de date în sistem video la cerere este o piaţă importantă şi va deveni cel mai practicat sistem pentru vânzarea produselor industriei de film. Este firesc şi necesar ca acest segment să contribuie la Fondul Cinematografic.

În forma actuală a Legii a fost omisă ca sursă de venit a CNC, contravaloarea etichetelor de clasificare.



	7.
	Art.. 14 - Operatorii economici sunt obligaţi sa declare si sa vireze Centrului Naţional al Cinematografiei sumele prevăzute la art. 13 alin. (1) lit. a)- e), pană la data de 25 a lunii curente pentru luna anterioară, precum si să depună lista contractelor încheiate, prevăzute la art. 13 alin. (1) lit. a)- c), cu menţionarea valorii acestora.

(LEGEA nr. 328  din 2006)
	
	- Articolul 14 se modifică şi va avea următorul cuprins:

„Art. 14. - Operatorii economici sunt obligaţi să declare şi să vireze Centrului Naţional al Cinematografiei sumele prevăzute la art. 13 alin. (1) lit. a) - e) şi  h) până la data de 25 a lunii curente pentru luna anterioară precum şi să depună lista contractelor încheiate, prevăzute la art. 13 alin. (1) lit. a) - c), cu menţionarea valorii acestora.”
(Amendament propus de domnul deputat Petre Străchinaru)
	În vederea corelării cu modificările art. 13 alin. (1).

	8.
	Art.. 16 - (1) Persoanele juridice autorizate, prevăzute la art. 13 alin. (1) lit. a) si c), pot opta pentru finanţarea directa a producţiei de filme, in condiţiile prezentei ordonanţe, cu pana la jumătate din suma datorata, la solicitarea producătorilor, după notificarea adresata Centrului Naţional al Cinematografiei.
(2) Persoanele fizice si juridice autorizate, prevăzute la art. 13 alin. (1) lit. d), pot opta, după notificarea Centrului Naţional al Cinematografiei, pentru finanţarea directă a producţiei sau distribuirii de filme româneşti, în condiţiile prezentei ordonanţe.

(Ord. 39/2005)
(3) Persoanele juridice autorizate, prevăzute la art. 13 alin. (1) lit. b), pot opta pentru finanţarea directă a producţiilor de filme de televiziune - documentare si/sau ficţiune - cu până la 1% din contravaloarea minutelor de publicitate, la solicitarea posturilor de televiziune si după notificarea Centrului Naţional al Cinematografiei, iar pentru finanţarea directa a producţiilor de filme cinematografice realizate in condiţiile prezentei ordonanţe, cu până la 1,5% din contravaloarea minutelor de publicitate, la solicitarea producătorilor si după notificarea adresata Centrului Naţional al Cinematografiei.

 (Alin. (3) LEGEA nr. 145 din 21 mai 2007)

(4) Sumele neutilizate conform alin. (1)-(3) se virează in contul Fondului cinematografic pana la data de 31 decembrie a anului in curs.
(5) Notificările formulate potrivit alin. (1) vor fi depuse trimestrial la Centrul Naţional al Cinematografiei.
(6) Sumele investite potrivit prevederilor alin. (1)-(3) vor fi scăzute din cuantumul contribuţiei datorate Fondului cinematografic in condiţiile prezentei ordonanţe.

(7) Contribuţia persoanelor fizice si juridice prevăzute la alin. (1)-(3) reprezintă participarea operatorilor economici respectivi la producţia sau distribuirea filmului, nefiind incluse in cuantumul creditului direct acordat conform prevederilor prezentei ordonanţe.
(LEGEA nr. 328 din 14 iulie 2006,)
	
	-- La articolul 16, alineatele (2) şi (5) se modifică şi vor avea următorul cuprins:
„(2) Persoanele fizice şi juridice autorizate, prevăzute la art. 13 alin. (1) lit. d) pot opta,  după  notificarea Centrului Naţional al Cinematografiei, pentru finanţarea directă, cu până la jumătate din suma datorată, a producţiei şi a distribuirii de filme româneşti, în condiţiile prezentei legi.”

(Amendament propus de domnul deputat Cătălin Micula)

„(5) După depunerea notificărilor, conform prevederilor alin. (1) – (3),  trimestrial, la Centrul Naţional al Cinematografiei. vor fi depuse copiile actelor doveditoare privind efectuarea plăţilor aferente contractelor încheiate cu agenţii economici. Lipsa documentelor de plată atrage pentru agenţii economici obligativitatea de a vira sumele respective la Fondul cinematografic,  în conformitate cu prevederile  art. 13.” 

(Amendament propus de domnul deputat Cătălin Micula)

	Această modificare a fost făcută în spiritul celorlalte alineate ale art. 16. Lipsa unei limite de finanţare directă poate conduce la anularea completă a contribuţiei către CNC, ceea ce afectează Fondul cinematografic şi deturnează sensul acestor prevederi.

Practica a demonstrat că, în absenţa unei evidenţe viguroase a finanţărilor directe ale agentul economic către producători, Fondul Cinematografic poate fi prejudiciat.



	9.
	ART. 28 - (1) Sprijinul financiar automat pentru calitatea artistică a filmului se acorda producătorilor şi regizorilor unui film care a fost selecţionat ori premiat la premiile OSCAR, ale Academiei Europene de Film (EFA), precum şi la festivaluri internaţionale de categoria A, acreditate de Federaţia Internaţională a Asociaţiilor Producătorilor de Film (F.I.A.P.F.)
(LEGEA nr. 145 din 21 mai 2007).

(2) Cuantumul acestui sprijin este echivalent cu sprijinul financiar automat pentru succes de public, ce se poate acorda în anul respectiv.

(3) Această sumă se acordă separat, în proporţie egală producătorului si regizorului filmului, pentru realizarea unui nou proiect cinematografic, dacă acesta a fost declarat câştigător al concursului de selecţie organizat în condiţiile prezentei ordonanţe.

(4) Sprijinul financiar automat pentru calitatea artistică se acordă numai la cererea producătorului, exclusiv pentru producţia unui nou film, în condiţiile prezentei ordonanţe.

(5) Sprijinul financiar automat pentru calitatea artistică se acordă producătorilor doar pentru filmele româneşti sau în coproducţie cu participare românească.

(6) Sprijinul financiar automat pentru calitatea artistică se acordă regizorilor în situaţia filmelor în coproducţie cu participare românească doar în cazul în care au încheiate contracte ferme.

(7) Sprijinul financiar automat pentru calitatea artistică este un sprijin financiar nerambursabil.

(OUG 39/2005)
	
	 -   La articolul 28, alin.(1) se modifică şi va următorul cuprins:

„ART. 28 - (1) Sprijinul financiar automat pentru calitatea artistică a filmului se acordă producătorilor şi regizorilor unui film care a fost selecţionat ori premiat la premiile OSCAR, ale Academiei Europene de Film (EFA), la festivaluri internaţionale acreditate de Federaţia Internaţională a Asociaţiilor Producătorilor de Film (F.I.A.P.F.), precum şi la alte festivaluri internaţionale agreate de Centrul Naţional al Cinematografiei.”
(Amendament propus de domnul deputat Kelemen Hunor)

	Textul s-a modificat deoarece în plan internaţional s-a renunţat la acest sistem de clasificare

	10.
	Art.. 35. - (1) În condiţiile prezentei ordonanţe sunt eligibile proiectele cinematografice pentru realizarea filmelor de lung metraj, ficţiune, animaţie şi documentare, cu o durată de minimum 70 de minute, şi a filmelor de scurt metraj de ficţiune, animaţie şi documentare, cu o durată de maximum 60 de minute.
(2) Concursul de selecţie a proiectelor cinematografice se organizează în două secţiuni: secţiunea filmelor de ficţiune de lung sau scurt metraj şi secţiunea filmelor documentare şi de animaţie.
(OUG 39/2005)
	
	- Alineatul (2) al art. 35 se modifică şi va avea următorul cuprins:
„(2) Concursul de selecţie a proiectelor cinematografice se organizează în trei secţiuni: 

a) secţiunea filmelor de ficţiune de lung sau scurt metraj; 

 b) secţiunea filmelor documentare; 

 c) secţiunea filmelor de animaţie.”

(Amendament propus de Comisie)

	Ca urmare a prevederilor art. 37 alin. (3) din OUG 7/2008.

	11.
	1. La articolul 37, alineatul (3) se modifică şi va avea următorul cuprins:

 "(3) Din totalul fondurilor se va aloca un cuantum minim de 15% pentru filmele de lung metraj de ficţiune de debut, minimum 5% pentru filmele de scurt metraj de ficţiune, minimum 10% pentru filmele documentare şi minimum 10% pentru filmele de animaţie."
(text ordonanţă de urgenţă 7/2008)
	.............................................
	La articolul I, Punctul 1, al  OUG 7/2008 - Nemodificat.
	

	12.
	Art.. 39 - (1) In vederea participării la concursul de proiecte cinematografice, producătorii de filme vor întocmi dosarul de scenariu de film si dosarul de proiect.

(2) Dosarele se vor depune la secretariatul tehnic al concursului.

(3) Dosarele de scenariu se depun sub forma securizată, fără să conţină numele scenaristului, regizorului, producătorului sau alt indiciu care ar face posibila identificarea acestora.
(4) Selecţia proiectelor cinematografice se face de două comisii, astfel:

a) o comisie formată din 5 membri pentru secţiunea filmelor de ficţiune, de lung şi scurt metraj;

b) o comisie formată din 3 membri şi de animaţie.
(5) Comisia de selecţie pentru secţiunea filmelor de ficţiune va fi sprijinită în activitatea sa de către o comisie ajutătoare de lectori fără drept de vot.

(6) Nominalizarea membrilor comisiei de lectori se face de către membrii comisiei de selecţie.

(7) Comisia de lectori analizează scenariile de filme si întocmeşte referate de specialitate, pe care le pune la dispoziţie membrilor comisiei de selecţie.

(8) Organizarea si funcţionarea comisiilor de selecţie si a comisiei de lectori se stabilesc prin regulament.
(OUG 39/2005)
	
	2. La articolul I, după punctul 1, se introduce un nou punct, punctul 11 cu următorul cuprins: 
„11. La articolul 39, alineatul (4) se modifică şi va avea următorul cuprins:
 „(4)Selecţia proiectelor cinematografice este făcută de  trei comisii, astfel:

a) o comisie formată din 5 membri pentru secţiunea filmelor de ficţiune, de lung şi scurt metraj;

b) o comisie formată din 3 membri pentru secţiunea filmelor documentare; 

c) o comisie formată din 3 membri pentru secţiunea filmelor de animaţie.
(Amendament propus de Comisie)

	Ca urmare a prevederilor OUG 7/2008.

	13.
	2. La articolul 40, alineatul (1) se modifică şi va avea următorul cuprins:
 "Art. 40 - (1) Componenţa comisiilor de selecţie a proiectelor cinematografice se stabileşte prin decizie a directorului general al Centrului Naţional al Cinematografiei, după consultarea uniunilor şi asociaţiilor din domeniul industriei cinematografice."
(text Ordonanţă de urgenţă 7/2008)
	 ----------------------------------
	Nemodificat.
	

	14.
	3. La articolul 43, alineatul (1) se modifică şi va avea următorul cuprins:
 Art. 43. - (1) Proiectele de film selecţionate vor fi clasificate în funcţie de ordinea descrescătoare a punctajului final obţinut, pe liste separate, pentru următoarele categorii de filme, după cum urmează: 
a) lista proiectelor cinematografice selecţionate pentru filmele de ficţiune de lung metraj; 

b) lista proiectelor cinematografice selecţionate pentru filmele de ficţiune de lung metraj de debut; 

c) lista proiectelor cinematografice selecţionate pentru filmele de scurt metraj de ficţiune; 

d) lista proiectelor selecţionate pentru filmele documentare; 

e) lista proiectelor selecţionate pentru filmele de animaţie; 

f) lista proiectelor selecţionate pentru acordarea creditelor de dezvoltare de proiect." 
(text ordonanţă de urgenţă 7/2008)

	-----------------------------------
	 3. La articolul I, punctul 3, alineatul (1) al articolului 43 se modifică şi se completează va avea următorul cuprins:  

„Art. 43. - (1) Proiectele de film selecţionate vor fi clasificate în funcţie de ordinea descrescătoare a punctajului final obţinut, pe liste separate, pentru următoarele categorii de filme, după cum urmează: 
a) lista proiectelor cinematografice selecţionate pentru filmele de ficţiune de lung metraj; 

b) lista proiectelor cinematografice selecţionate pentru filmele de ficţiune de lung metraj de debut; 

c) lista proiectelor cinematografice selecţionate pentru filmele de scurt metraj de ficţiune; 

d) lista proiectelor cinematografice selecţionate pentru filmele documentare; 

e) lista proiectelor cinematografice selecţionate pentru filmele de animaţie; 

f) lista proiectelor de ficţiune selecţionate pentru acordarea creditelor de dezvoltare de proiect." 

g) lista proiectelor de documentare selecţionate pentru acordarea creditelor de dezvoltare de proiect;

h) lista proiectelor de animaţie selecţionate pentru acordarea creditelor de dezvoltare de proiect;

(Amendament propus de Comisie)

	Proiectele de dezvoltare trebuie să fie selectate pe 3 liste diferite corespunzătoare genurilor: ficţiune, documentar, animaţie.


	15.
	4. La articolul 50, alineatele (1) şi (2) se modifică şi vor avea următorul cuprins: 

„Art. 50.- (1) Nerespectarea procedurilor prevăzute de prezenta ordonanţă privind acordarea creditului direct pentru producţie şi dezvoltare de proiect poate fi contestată, în termen de 30 de zile de la anunţarea rezultatelor sesiunii de concurs, la Centrul Naţional al Cinematografiei. 
(2) Directorul general al Centrului Naţional al Cinematografiei va numi, prin decizie, o comisie de soluţionare a contestaţiilor, formată din 5 membri."
(text ordonanţă de urgenţă 7/2008)
	……………………………...
	 4. La  articolul I, punctul 4, alineatele (1) şi (2) ale articolului  50 se modifică şi va avea următorul cuprins: 

„Art.. 50. - (1)Nerespectarea procedurilor prevăzute de prezenta ordonanţă privind acordarea creditului direct pentru producţie şi dezvoltare de proiect poate fi contestată, în termen de 30 de zile de la anunţarea rezultatelor sesiunii de concurs, la Ministerul Culturii şi Cultelor. 
(2) Prin Ordin al ministrului culturii şi cultelor se  numeşte o comisie de soluţionare a contestaţiilor, formată din 5 membri."

(Amendament propus de Comisie)

	Pentru  a schimba decizia de soluţionarea a contestaţiilor.

	16.
	Art. 65..- (1) Se află în proprietatea privată a statului şi în administrarea Regiei Autonome de Distribuţie şi Exploatare a Filmelor „România – Film” sălile şi grădinile de spectacol cinematografic, care nu se află în proprietatea publică sau privată a unităţilor administrativ-teritoriale, precum şi terenurile aferente acestora, prevăzute în anexa nr. 1, care face parte integrantă din prezenta ordonanţă.

(LEGEA nr. 174 din 12 iunie 2007)

(2) Se află în proprietatea privată a statului si în administrarea Regiei Autonome de Distribuţie şi Exploatare a Filmelor „România – Film” Laboratorul de Prelucrare a Peliculei Mogoşoaia din municipiul Bucureşti.
(LEGEA nr. 328 din 14 iulie 2006)
	
	5. La articolul I, după punctul 4, se introduce un punct nou , punctul 41cu următorul cuprins:
„41. _  La articolul 65  alin. (1) se abrogă.”

(Amendament propus de Comisie)
	Ca urmare a conţinutului de la Articolul II. Punctul 20  din raport.

	17..
	5. La articolul 66, după alineatul (2) se introduc două noi alineate, alineatele (3) şi (4), cu următorul cuprins: 
"(3) Regia Autonomă de Distribuţie şi Exploatare a Filmelor „România Film” se reorganizează în societate comercială pe acţiuni, prin hotărâre a Guvernului, la iniţiativa Ministerului Culturii şi Cultelor. (4) Patrimoniul societăţii comerciale prevăzute la alin. (3) se constituie prin preluarea patrimoniului Regiei Autonome de Distribuţie şi Exploatare a Filmelor „România Film”, inclusiv a bunurilor proprietate privată a statului, aflate în administrarea regiei."

(text ordonanţă de urgenţă 7/2008)

	..............................................
	6. La articolul I, punctul 5 se abrogă.
(Amendament propus de Comisie)
	Ca urmare a prevederilor noului Articol II.
Punctul 20  din raport.

	18.
	Art. 67.- (1) Diminuarea participaţiei statului la unităţile aflate sub autoritatea Ministerului Culturii si Cultelor, prevăzute la art. 66, precum şi vânzarea sălilor si grădinilor de spectacol cinematografic, a terenurilor aferente acestora, aflate in proprietatea privată a statului şi în administrarea Regiei Autonome de Distribuţie şi Exploatare a Filmelor „România - Film”se pot face pe baza unor strategii specifice, emise de Ministerul Culturii si Cultelor, pentru fiecare societate şi aprobate prin hotărâre a Guvernului.

(2) Strategiile vor cuprinde criteriile şi modalităţile de realizare a privatizării, respectiv a vânzării, în conformitate cu prevederile legale în materie, prin:

a) vânzarea de acţiuni;

b) vânzarea sălilor si grădinilor de spectacol cinematografic, sediilor, clădirilor cu altă destinaţie, precum şi a altor bunuri proprietate privată a statului;

c) majorarea capitalului social prin aport de capital privat;

d) încheierea unor contracte de asociere cu investitori privaţi în scopul realizării de investiţii în domeniu;

e) orice combinaţie a metodelor prevăzute la lit. a) - d).

(Legea nr . 328/2006)


	
	7. La Articolul I, după punctul 5, se introduce un punct nou, punctul 6 cu următorul cuprins

 „6. - Articolul 67  se abrogă.”
(Amendament propus de Comisie)
	Ca urmare a prevederilor noului Articol II
Punctul 20  din raport.

	19.
	
	
	8. La articolul I, după punctul 6, se   introduce un punct nou, punctul 7  cu următorul cuprins:
7. După articolul 771   se introduce un nou articol, articolul 772. cu următorul cuprins:

„Art. 772. . – (1) Datorită specificului activităţii, prin derogare de la prevederile art. 111 din Legea nr. 53/2003 – Codul Muncii, în cazul angajaţilor implicaţi în producţia de film, durata maximă legală a timpului de muncă poate depăşi 40 de ore pe săptămână, inclusiv orele suplimentare, cu condiţia ca aceste ore să fie compensate cu zilele libere în perioadele în care angajaţii nu participă la producţia de film, sau dacă acest lucru nu este posibil, să fie compensate în bani, conform prevederilor legale în vigoare.

(2) Pentru angajaţii implicaţi în producţia de film, zilele de sâmbătă, duminică şi, după caz, zilele de sărbătoare legală sunt considerate zile lucrătoare, repaosul legal putând fi acordat în perioadele în care angajaţii nu participă la producţii de film.”
(Amendament propus de Comisie)

	Producţia de film presupune o activitate fluctuantă în funcţie de mărimea producţiei.

Delegaţiile sunt frecvente iar perioadele de filmare pot fi solicitate pentru diverse perioade ale zilei.

Alineatul este necesar pentru a asigura continuitatea producţiei de film, având în vedere că atât bugetul cât şi perioada de filmare se stabilesc prin normare prin ”săptămână de filmare”.

	20
	Art. II. – Legea nr.328/2006 pentru aprobarea Ordonanţei Guvernului nr.39/2005 privind cinematografia, publicată în Monitorul Oficial al României, Partea I, nr.649 din 27 2006, cu modificările şi completările ulterioare, se modifică după cum urmează:

1. Articolul II va avea următorul cuprins:
„ Art. II. - Până la reorganizarea  Regiei Autonome a Distribuţiei şi Exploatării Filmelor „România Film” Bucureşti  în societatea Comercială dar nu mai târziu de data de 31 august 2008, sălile şi grădinile de spectacol cinematografic, împreună cu terenurile aferente acestora, prevăzute în anexa 1 la Ordonanţa Guvernului nr. 39./2005 privind cinematografia aprobată cu modificări şi completări în prin Legea 328/2006, cu modificările şi completările ulterioare, pot fi trecute din domeniul  privat al statului şi din administrarea Regiei Autonome a Distribuţiei şi Exploatării Filmelor „România Film” Bucureşti în domeniul public al unităţilor administrativ teritoriale şi în administrarea autorităţilor publice locale prin hotărâre a Guvernului, cu obligaţia păstrării obiectului de activitate prevăzut în hotărâre.”
 (text ordonanţă de urgenţă 7/2008)
	…………………………….
	Art. II. – Legea nr.328/2006 pentru aprobarea Ordonanţei Guvernului nr.39/2005 privind cinematografia, publicată în Monitorul Oficial al României, Partea I, nr.649 din 27 2006, cu modificările şi completările ulterioare, se modifică şi se completează după cum urmează:

1. Articolul II va avea următorul cuprins:
„Art. II. - 1. La data intrării în vigoare a prezentei legi, sălile şi grădinile de spectacol cinematografic, prevăzute în anexa 1 a Ordonanţei de Urgenţă a Guvernului nr. 39 din 2005, privind cinematografia, aprobată prin Legea nr. 328/2006, cu modificările şi completările ulterioare, aflate în domeniul privat a statului şi în administrarea Regiei Autonome de Distribuţie şi Exploatare a Filmelor  «România - Film», împreună cu terenurile şi bunurile mobile aferente, trec în domeniul public al unităţilor administrativ teritoriale locale - comunale, orăşeneşti, municipale şi a sectoarelor municipiului Bucureşti, după caz,                                         şi în administrarea consiliilor locale respective.

2. Bunurile mobile aflate în inventarul sălilor şi grădinilor de spectacol cinematografic, trec în proprietatea privată a unităţilor administrativ – teritoriale locale şi în administrarea consiliilor locale ale acestora.

3. Odată cu transferul imobilelor prevăzute la punctul 1, consiliile locale vor prelua de la Regia Autonomă de Distribuţie şi Exploatare a Filmelor  «România - Film», personalul aferent, cu respectarea prevederilor din Codul Muncii.

4. Odată cu transferul imobilelor prevăzute la punctul 1, consiliile locale respective, vor prelua activul şi pasivul aferent fiecărei săli sau grădini de spectacol cinematografic pe care le primesc în administrare.

5. Punerea în aplicare a dispoziţiilor punctelor 1 – 4 se face pe baza unui protocol încheiat între primarul unităţii administrativ teritoriale beneficiare şi reprezentantul mandatat de către conducerea Regiei Autonome de Distribuţie şi Exploatare a Filmelor  «România - Film», în acest scop, în termen de 6 luni de la intrarea în vigoare a prezentei legi. Protocolul încheiat va fi asumat de către consiliile locale respective prin Hotărâre.

6. Pentru realizarea interesului public general  privind accesul la cultură, autorităţile administraţiei publice locale sunt obligate să asigure, pentru o perioadă de minimum 15 ani, cu periodicitatea necesară, difuzarea de film cinematografic - cu prioritate a acelor producţii cinematografice realizate în condiţiile Ordonanţei Guvernului nr. 39/2005 – precum şi    alte activităţi culturale.
7. Consiliile locale sunt obligate ca în termen de maximum 4 ani să asigure prin investiţiile necesare, reabilitarea, dotarea şi modernizarea sălilor şi grădinilor de spectacol cinematografic preluate.

8. În cazul în care se constată nerespectarea de către reprezentanţii autorităţilor administraţiei publice locale, a obligaţiilor ce le revin, conform protocoalelor de preluare încheiate, precum şi conform, prevederilor prezentei legi, Ministerul Culturii şi Cultelor va iniţia procedurile necesare pentru trecerea respectivelor imobile din domeniul public local în domeniul privat al statului.

9. Prin derogare de la dispoziţiile art. 10 alin. (2) din Legea nr. 213/1998 privind proprietatea publică şi regimul juridic al acesteia cu modificările şi completările ulterioare, se interzice autorităţilor administraţiei publice locale trecerea imobilelor preluate în baza prezentei legi, din domeniul public în domeniul privat al respectivelor autorităţi administrativ teritoriale.

10. Hotărârile emise cu încălcarea dispoziţiilor prevăzute la punctul 9, sunt nule de drept.

11. În cazul sălilor şi grădinilor de spectacol cinematografic, care la data preluării fac obiectul unui contract de închiriere, ce prevede în mod expres obligativitatea difuzării de film cinematografic, autorităţile administraţiei publice locale pot iniţia procedura de privatizare în favoarea contractantului, în baza dispoziţiilor Legii nr. 346/2004, dacă difuzarea de film cinematografic s-a făcut  constant şi au fost respectate toate clauzele contractuale.

12. În termen de maximum 30 de zile de la preluarea sălilor şi grădinilor de spectacol cinematografic, în baza prezentei legi, beneficiarii contractelor de închiriere pot să notifice intenţia de cumpărare consiliului local al autorităţii teritoriale respective, în condiţiile legii.  

13. După finalizarea procesului de transfer a sălilor şi grădinilor de spectacol cinematografic, Ministerul Culturii şi Cultelor va iniţia procesul de reorganizare a Regiei Autonome de Distribuţie şi Exploatare a Filmelor  «România - Film», costurile aferente fiind suportate de la bugetul de stat.

(Amendament propus de Comisie)

	Pentru realizarea procesului de descentralizare şi o mai bună administrare a cinematografelor a grădinilor de vară şi realizarea actului cultural în interesul comunităţilor locale.

	21.
	2. Articolul III se abrogă. 

(text ordonanţa de urgenţă 7/2008)
	……………………………..
	Nemodificat
	

	22.
	Art. III Ordonanţa Guvernului nr. 39/2005 privind cinematografia, publicată în Monitorul Oficial al României, Partea I, nr. 704 din 4 august 2005, aprobată cu modificări şi completări prin Legea nr. 328/2006, cu modificările şi completările ulterioare, precum şi cu cele aduse prin prezenta ordonanţă de urgenţă, se va republica în Monitorul Oficial al României, Partea I, după aprobarea acesteia prin lege, dându-se textelor o nouă numerotare.

(text ordonanţă de urgenţă 7/2008)

	……………………………
	Nemodificat
	



La finalul dezbaterilor Comisia a hotărât cu unanimitate de voturi, .să propună plenului adoptarea propunerii legislative cu amendamente.

PREŞEDINTE,                                                                                                                SECRETAR,

 Cătălin MICULA                                                                                                             Dumitru AVRAM

Şef birou,                                                                                                                                 Consilier,

  Cristina Dan                                                                                                                             Dan  Kalber

